મેઘરાજા સુરત જિલ્લામાં તોફાની બેટિંગ કરી રહ્યો છે. બારડોલી, મહુવા, પલસાણા તેમજ કડોદરા જેવા વિસ્તારોમાં અવિરત પડેલા વરસાદને લઈ જનજીવન પ્રભાવિત થયું છે. ગુરુવારે પલસાણામાં પણ અવિરત પડેલા વરસાદને લઈ તેમજ મીંઢોળાના ઉપરવાસમાં પડેલા વરસાદને લઈ પલસાણા તાલુકાનાં માંખીંગા ગામના રસ્તા ઉપર પાણી ફરી વળ્યું હતું મોડી સાંજે માંખીંગા ગામ સંપર્ક વિહોણું બન્યું હતું જેમાં એક ટ્રક પણ રસ્તા ઉપર ડૂબી ગઈ હતી જોકે ચાલક સહીસલામત નીકળી જતાં તેનો બચાવ થયો હતો આ ઉપરાંત વરસાદને લઈ બલેશ્વર ખાડીમાં પણ પાણી આવતા બલેશ્વરનો પુલ પાણીમાં ગરક થયો હતો. જેને લઈ વાહનોની અવર જવર બંધ થઈ હતી. આ ઉપરાત એરઠાણ ગામે પણ માહયાવંશી મહોલ્લા સહિત અનેક વિસ્તારોમાં પાણી ફરી વળ્યા હોવાનું જાણવા મળ્યું છે.